CELEX: 52017PC0540
Language: fi
Date: 2017-06-26
Title: Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöönotosta tuen antamiseksi Italialle

EUROOPAN KOMISSIO
            Bryssel 26.6.2017
            COM(2017) 540 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan unionin solidaarisuusrahaston varojen käyttöönotosta tuen antamiseksi Italialle
            
               
         
         
            
               PERUSTELUT
            
            
               1.Ehdotuksen tausta
            
            
               Tämä päätös kattaa 1 196 797 579 euron käyttöönoton Euroopan unionin solidaarisuusrahastosta, jäljempänä ’EUSR’ tai ’solidaarisuusrahasto’, avun antamiseksi Italialle, koska maassa tapahtui elokuun 2016 ja tammikuun 2017 välillä useita maanjäristyksiä Abruzzon, Lazion, Marchen ja Umbrian alueilla. Tähän päätökseen on liitetty lisätalousarvioesitys (LTE) nro 4/2017
                  1
               , jossa ehdotetaan tarvittavien määrärahojen lisäämistä vuoden 2017 yleisen talousarvion maksusitoumuksiin ja maksuihin sen jälkeen, kun jo vuonna 2016 maksettu ennakkomaksu (30 000 000 euroa) on vähennetty. 
            
            
               2.Tiedot ja ehdot
            
            
               Komissio vastaanotti 16. marraskuuta 2017 solidaarisuusrahaston rahoitustukea koskevan alkuperäisen hakemuksen, joka liittyi Abruzzon, Lazion, Marchen ja Umbrian alueilla tapahtuneisiin maanjäristyksiin. Ensimmäiset vahingot todettiin 24. elokuuta 2016. Alkuperäinen hakemus oli keskeneräinen, koska lokakuun 2016 lopussa oli tapahtunut toinen maanjäristysten sarja, eikä lisävahinkoja ollut vielä arvioitu. Hieman ennen kuin päivitetty hakemus oli tarkoitus toimittaa, tapahtui 18. tammikuuta 2017 kolmas sarja vakavia maanjäristyksiä. Lopulta Italian viranomaiset esittivät 15. helmikuuta 2017 päivitetyn hakemuksen, joka sisälsi tarkistetut arviot kaikista 24. elokuuta 2016 ja 18. tammikuuta 2017 välisenä aikana tapahtuneista vahingoista.
            
            
               Komissio tutki hakemuksen Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002
                  2
               , jäljempänä ’EUSR-asetus’, ja erityisesti sen 2, 3 ja 4 artiklan mukaisesti. Seuraavassa esitetään yhteenveto komission arvioinnin tärkeimmistä osatekijöistä.
            
            
               (1)Sarja voimakkaita maanjäristyksiä (Richterin asteikolla 5,9–6,5) ja niitä seuranneet lukuisat jälkijäristykset koettelivat 24. elokuuta 2016 ja 18. tammikuuta 2017 välisenä aikana laajoja alueita Keski-Italiassa sijaitsevilla Apenniineilla, erityisesti Abruzzon, Lazion, Marchen ja Umbrian alueita. 
            
            
               (2)Maanjäristykset ovat luonnonkatastrofeja, joten ne kuuluvat solidaarisuusrahaston pääasialliseen soveltamisalaan.
            
            
               (3)Italian alkuperäinen hakemus vastaanotettiin 16. marraskuuta 2016 eli 12 viikon määräajan kuluessa siitä, kun ensimmäiset vahingot oli todettu 24. elokuuta 2016. Italian viranomaiset korostivat hakemuksessaan, että vahinkojen arviointi oli vielä kesken, minkä vuoksi niitä koskevat luvut eivät olleet lopullisia. Lopullinen hakemus valmistui 15. helmikuuta 2017, ja se sisälsi 24. elokuuta 2016 ja 18. tammikuuta 2017 välisenä aikana tapahtuneet vahingot.
            
            
               (4)Hakemuksessaan Italia pyysi EUSR-asetuksen 4 a artiklassa tarkoitettua ennakkomaksua. Komissio antoi 29. marraskuuta 2016 täytäntöönpanopäätöksen C(2016) 7861, jonka nojalla Italialle maksettiin 30 000 000 euron ennakkomaksu (EUSR-asetuksen mukainen enimmäismäärä) solidaarisuusrahastosta odotetusta rahoituksesta.
            
            
               (5)Italian viranomaisten arvion mukaan katastrofista on aiheutunut yhteensä 21 878,8 miljoonan euron välittömät vahingot. Tämä määrä on 1,36 prosenttia suhteessa Italian bruttokansantuloon ja ylittää suurkatastrofeja koskevan, solidaarisuusrahaston varojen käyttöönotolle asetetun kynnysarvon, joka vuonna 2016 oli  3 312,2 miljoonaa euroa (eli 3 miljardia euroa vuoden 2011 hintoina). Välittömien vahinkojen arvioitu kokonaismäärä ylittää suurkatastrofeja koskevan kynnysarvon, joten katastrofi täyttää suuren luonnonkatastrofin kriteerit. 
            
            
               (6)Katastrofin vaikutusten ja seurauksien osalta voidaan todeta, että 24. elokuuta 2016 tapahtuneen maanjäristyksen seurauksena 299 ihmistä kuoli ja 390 joutui sairaalaan. Lokakuussa tapahtuneet maanjäristykset eivät aiheuttaneet kuolonuhreja. Tammikuussa tapahtuneiden maanjäristysten seurauksena 34 ihmistä kuoli. Hätäapua vastaanottaneiden ihmisten määrä 26. ja 30. lokakuuta 2016 tapahtuneiden maanjäristysten jälkeisenä aikana saavutti huippunsa 7. marraskuuta, jolloin lähes 32 000 sai hätäapua. Tuhansia ihmisiä evakuoitiin, mukana lukien potilaita Umbrian alueen sairaaloista. Hätäapua saaneiden määrä oli 8. marraskuuta 2016 yli 30 000 neljällä järistyksistä kärsineellä alueella. Heistä noin 11 000 majoitettiin hotelleihin ja muihin majapaikkoihin katastrofista kärsineillä alueilla Marchen rannikolla ja Umbrian sisämaassa. Joillekin ihmisille kunnat järjestivät suojan julkisissa tiloissa. Elokuun ja lokakuun maanjäristyksistä vakavasti kärsineillä alueilla tapahtui 18. tammikuuta 2017 uusi järistys. Sakea lumisade eristi lukuisia kyliä Abruzzon alueella ja vaikeutti merkittävästi järistyksistä kärsineiden ihmisten elinolosuhteita. Etsintä- ja pelastusoperaatiot osoittautuivat erittäin vaikeiksi. 
            
            
               (7)Tyypillisimmät toimeentulolähteet 24. elokuuta 2016 tapahtuneesta maanjäristyksestä kärsineellä alueella ovat maatalous ja matkailu. Monien maatilojen rakennukset (ladot, varastot ja laitesuojat) vaurioituivat. Maanjäristyksistä kärsineillä Marchen ja Umbrian alueilla palveluntarjoajia ja teollisuusyrityksiä on huomattavasti enemmän kuin muilla katastrofin koettelemilla alueilla. Näiden alueiden yritykset kärsivät merkittävistä vahingoista. Lisäksi maanjäristykset ovat vaikuttaneet erittäin kielteisesti matkailualaan, joka aiemmin kukoisti koko alueella. Lukuisat kansallispuistoissa sijaitsevat lomakodit vaurioituivat merkittävästi. Kulttuuriperintökohteet kärsivät mittavista vaurioista, sillä maanjäristykset iskivät moniin keskiaikaisiin vuoristokyliin. Esimerkiksi Amatricen kaupungin keskusta tuhoutui 24. elokuuta tapahtuneiden maanjäristysten seurauksena. Lokakuun 30. päivänä tapahtunut maanjäristys tuhosi Norciassa sijaitsevan 1300-luvulla rakennetun Pyhän Benediktuksen basilikan. 
            
            
               (8)EUSR-asetuksen 3 artiklan 2 kohdassa tarkoitettujen tukikelpoisten ensisijaisten hätä- ja pelastustoimien kustannukset ovat Italian viranomaisten arvion mukaan 2 149 363 344 euroa. Kustannukset on jaoteltu toimenpidetyypeittäin. Suurin tukiosuus on varattu infrastruktuurin, erityisesti teiden, kunnostukseen, ja toiseksi suurin pelastuspalvelujen ja tilapäisen majoituksen järjestämiseen. 
            
            
               (9)Tulvista kärsineet alueet ovat Euroopan rakenne- ja investointirahastoista (ERI-rahastot) (2014–2020) annettujen säännösten mukaisia "siirtymäalueita ja kehittyneempiä alueita". Italian viranomaiset ovat ilmoittaneet komissiolle aikovansa suunnata uudelleen ERI-rahastojen ohjelmien rahoitusta korjaustoimenpiteisiin.
            
            
               
            
               (10)Katastrofiriskin ehkäisyä ja hallintaa koskevan unionin lainsäädännön täytäntöönpanon osalta ei tällä hetkellä ole vireillä rikkomisesta johtuvia menettelyjä. Italia ilmoittaa, ettei maanjäristysvaarasta ole erityistä unionin lainsäädäntöä. Jäsenvaltioiden on kuitenkin unionin pelastuspalvelulainsäädännön
                  3
                mukaisesti laadittava riskinarviointeja kansallisella tai asianmukaisilla alueellisilla tasoilla ja toimitettava komissiolle tiivistelmä niiden keskeisistä osista 22. joulukuuta 2015 mennessä ja sen jälkeen kolmen vuoden välein. Italia noudattaa tätä säännöstä ja on jo toimittanut kansallisen riskinarviointia koskevan katsauksensa Euroopan komission humanitaarisen avun pääosastolle.
            
            
               (11)Hakemuksen jättöpäivänä Italiaa vastaan ei ollut käynnissä katastrofin luonteeseen liittyvän unionin lainsäädännön soveltamista koskevaa rikkomusmenettelyä.
            
            
               (12)Italian viranomaiset ovat vahvistaneet, että tukikelpoiset vahingot eivät kuulu vakuutusturvan piiriin.
            
         
         
            
               3.Rahoitus solidaarisuusrahaston vuosien 2016, 2017 ja 2018 määrärahoista
            
            
               Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013
                  4
               , jäljempänä ’monivuotista rahoituskehystä koskeva asetus’, ja erityisesti sen 10 artiklan nojalla solidaarisuusrahastosta voidaan ottaa käyttöön varoja vuosittain enintään 500 000 000 euroa (vuoden 2011 hintoina). Talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  5
                11 kohdassa vahvistetaan solidaarisuusrahaston varojen käyttöönottoa koskevat menettelyt.
            
            
               Koska solidaarisuusrahasto on perustettu solidaarisuuden tukemiseksi, komissio katsoo, että tuen olisi oltava porrasteista. Tämä tarkoittaa, että suurkatastrofien osalta sovelletun, solidaarisuusrahaston varojen käyttöönotolle asetetun kynnysarvon (0,6 prosenttia suhteessa bruttokansantuloon tai 3 miljardia euroa vuoden 2011 hintoina sen mukaan, kumpi näistä on pienempi) ylittävien vahinkojen osalta olisi aiemman käytännön mukaisesti sovellettava suurempaa tuki-intensiteettiä kuin kynnysarvon alle jäävien vahinkojen osalta. Suurkatastrofien perusteella myönnettävä tuki on aikaisemmin ollut kynnysarvon alle jäävältä osuudelta 2,5 prosenttia ja kynnysarvon ylittävältä osuudelta 6 prosenttia kaikista välittömistä vahingoista. Alueellisten katastrofien ja naapurivaltiota koskevan säännöksen nojalla hyväksyttyjen katastrofien osalta tukiosuus on 2,5 prosenttia.
            
            
               Rahoitustuen määrä ei saa ylittää tukikelpoisten toimien arvioituja kokonaiskustannuksia. Solidaarisuusrahastosta myönnettävän tuen laskutapa on määritetty rahaston vuosikertomuksessa (2002–2003), ja neuvosto ja Euroopan parlamentti ovat hyväksyneet sen.
            
            
               Seuraavassa esitetään Italian hakemukseen perustuva laskelma solidaarisuusrahastosta kokonaisvahinkoja koskevan arvion perusteella maksettavasta tuesta:
            
            
                     
                        Katastrofi
                     
                  
                  
                     
                        Välittömät kokonaisvahingot 
                     
                     
                     
                        (miljoonaa euroa)
                     
                  
                  
                     
                        Suurkatastrofin kynnysarvo
                     
                     
                     
                        (miljoonaa euroa)
                     
                  
                  
                     
                        2,5 % välittömistä vahingoista kynnysarvon alle jäävältä osuudelta 
                     
                     
                        (miljoonaa euroa)
                     
                  
                  
                     
                        6 % välittömistä vahingoista kynnysarvon ylittävältä osuudelta
                        (euroa)
                     
                  
                  
                     
                        Ehdotetun tuen kokonaismäärä
                     
                     
                     
                        (euroa)
                     
                  
               
                     
                        ITALIA 
                     
                  
                  
                     
                        21 878,767
                     
                  
                  
                     
                        3 312,242 
                     
                  
                  
                     
                        82 806 050 
                     
                  
                  
                     
                        1 113 991 529
                     
                  
                  
                     
                        1 196 797 579
                     
                  
               
                     
                        YHTEENSÄ
                     
                  
                  
                     
                        1 196 797 579
                     
                  
               
               Solidaarisuusrahaston varoja oli käytettävissä vuoden 2017 alussa yhteensä 1 115 121 612 euroa. Määrä käsittää vuoden 2017 määrärahat eli 563 081 210 euroa (500 000 000 euroa vuoden 2011 hintoina) monivuotista rahoituskehystä koskevan asetuksen 10 artiklan 1 kohdan mukaisesti, ja vuoden 2016 määrärahat kokonaisuudessaan eli 552 040 402 euroa (500 000 000 vuoden 2011 hintoina). Koska kyseinen määrä jäi käyttämättä, se siirrettiin seuraavalle varainhoitovuodelle monivuotista rahoituskehystä koskevan asetuksen 10 artiklan 2 kohdan mukaisesti.
            
            
               Käytettävissä oleva määrä tässä vaiheessa vuotta 2017 on 902 826 499 euroa. Kyseessä on solidaarisuusrahastosta vuoden 2017 alussa käytettävissä ollut kokonaismäärä (1 115 121 612 euroa), joista on vähennetty edellinen käyttöön otettu määrä
                  6
                (71 524 810 euroa) sekä 140 770 303 euron määrä, joka vastaa 25 prosentin osuutta vuoden 2017 vuotuisista määrärahoista. Tämä 25 prosentin osuus on monivuotista rahoituskehystä koskevan asetuksen 10 artiklan 1 kohdan mukaisesti pidettävä varalla 1. päivään lokakuuta 2017 saakka. 
            
            
               Tämä määrä ei riitä kattamaan solidaarisuusrahastosta Italialle osoitettavia varoja kokonaisuudessaan. Komissio katsoo kuitenkin, että monivuotista rahoituskehystä koskevan asetuksen 10 artiklan 2 kohdan edellytykset täyttyvät, ja ehdottaa, että erotus eli 293 971 080 euroa (1 196 797 579 euroa, josta on vähennetty vuoden 2017 määrärahoista osoitettavat 902 826 499 euroa) katetaan vuonna 2018 käytettävissä olevasta määrästä.
            
            
            
                     
                        Tiivistelmätaulukko EUSR-rahoituksesta
                     
                  
                  
                     
                        Määrä
                     
                     
                        euroa
                     
                  
               
                     
                        Vuodelta 2016 vuodelle 2017 siirretyt määrärahat
                     
                  
                  
                     
                        552 040 402
                     
                  
               
                     
                        2017 määrärahat
                     
                  
                  
                     
                        563 081 210
                     
                     
                        ----------------
                     
                  
               
                     
                        Vuoden 2017 alussa käytettävissä oleva kokonaismäärä
                     
                  
                  
                     
                        1 115 121 612
                     
                  
               
                     
                        Vuonna 2017 jo käyttöön otettu määrä
                     
                  
                  
                     
                        -71 524 810
                     
                  
               
                     
                        Vuoden 2017 määrärahoista säilytetty 25 % 
                     
                  
                  
                     
                        -140 770 303
                     
                     
                        ----------------
                     
                  
               
                     
                        Tällä hetkellä käytettävissä oleva enimmäismäärä (2016+2017 määrärahat)
                     
                  
                  
                     
                        902 826 499
                     
                  
               
                     
                        Vuoden 2018 varoista etupainotteisesti käyttöön otettu määrä
                     
                  
                  
                     
                        293 971 080
                     
                  
               
                     
                        Italialle ehdotetun tuen kokonaismäärä euroina
                     
                  
                  
                     
                        1 196 797 579
                     
                  
               
               Ehdotus
            
            
               EUROOPAN PARLAMENTIN JA NEUVOSTON PÄÄTÖS
            
            
               Euroopan unionin solidaarisuusrahaston varojen käyttöönotosta tuen antamiseksi Italialle
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen,
            
            
               ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002
                  7
                ja erityisesti sen 4 artiklan 3 kohdan,
            
            
               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  8
                ja erityisesti sen 11 kohdan,
            
            
               ottavat huomioon Euroopan komission ehdotuksen,
            
            
               sekä katsovat seuraavaa:
            
         
         
            
               1.Euroopan unionin solidaarisuusrahaston, jäljempänä ’solidaarisuusrahasto’, tavoitteena on antaa unionille mahdollisuus reagoida nopeasti, tehokkaasti ja joustavasti hätätilanteisiin osoittaakseen solidaarisuutta luonnonkatastrofien kohteeksi joutuneiden alueiden väestöä kohtaan. 
            
            
               2.Solidaarisuusrahaston määrärahojen vuotuinen enimmäismäärä on 500 000 000 euroa (vuoden 2011 hintoina) neuvoston asetuksen (EU, Euratom) N:o 1311/2013
                  9
                10 artiklan 1 kohdan mukaisesti. Vuoden 2016 määräraha jäi kokonaisuudessaan käyttämättä, ja se siirrettiin monivuotista rahoituskehystä koskevan asetuksen 10 artiklan 2 kohdan mukaisesti seuraavalle varainhoitovuodelle. Vuoden 2017 määrärahoja ei ollut vielä käytetty.
            
            
               3.Italia toimitti 16 päivänä marraskuuta 2016 hakemuksen rahaston varojen käyttöönottamisesta 24 päivänä elokuuta 2016 tapahtuneen maanjäristyksen jälkeen, joka koetteli Abruzzon, Lazion, Marchen ja Umbrian alueita. Myöhemmin samat alueet kärsivät uusista maanjäristyksistä, jotka pahensivat merkittävästi aiemmin raportoituja tuhoja. Italian viranomaiset toimittivat 15 päivänä helmikuuta 2017 lopullisen hakemuksen, joka sisälsi tarkistetut arviot kaikista 24 päivän elokuuta 2016 ja 18 päivän tammikuuta 2017 välisenä aikana tapahtuneista vahingoista.
            
            
               5.Italian hakemus täyttää asetuksen (EY) N:o 2012/2002 4 artiklassa säädetyt edellytykset rahoitustuen myöntämiseksi solidaarisuusrahastosta.
            
            
               7.Sen vuoksi rahastosta olisi otettava käyttöön varoja rahoitustuen myöntämiseksi Italialle.
            
            
               8.Vuonna 2017 käyttöönotettavissa oleva määrä ei kata koko rahoitustukea, joten erotus tulisi rahoittaa varainhoitovuonna 2018 käytettävissä olevasta määrästä Euroopan parlamentin ja neuvoston asetuksen (EU, Euratom) N:o 1311/2013 10 artiklan 2 kohdassa tarkoitetulla tavalla.
            
            
               9.Jotta varat saataisiin solidaarisuusrahastosta käyttöön mahdollisimman nopeasti, tätä päätöstä olisi sovellettava sen hyväksymispäivästä alkaen,
            
            
               OVAT HYVÄKSYNEET TÄMÄN PÄÄTÖKSEN:
            
            
               1 artikla
            
            
               Varainhoitovuotta 2017 koskevassa Euroopan unionin yleisessä talousarviossa otetaan käyttöön Euroopan unionin solidaarisuusrahaston varoja 1 196 797 579 euroa Italiaa varten maksusitoumus- ja maksumäärärahoina.
            
            
               2 artikla
            
            
               Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
            
            
               Sitä sovelletaan [hyväksymispäivästä]**.
            
            
               
                  10Tehty Brysselissä
            
            
               
                  Euroopan parlamentin puolesta
                        Neuvoston puolesta
               
            
         
         
            
                  
                     (1)
                  COM(2017) 541, 26.6.2017.
               
               
                  
                     (2)
                  Neuvoston asetus (EY) N:o 2012/2002, annettu 11 päivänä marraskuuta 2002, Euroopan unionin solidaarisuusrahaston perustamisesta (EYVL L 311, 14.11.2002, s. 3), sellaisena kuin se on muutettuna Euroopan parlamentin ja neuvoston asetuksella (EU) N:o 661/2014, annettu 15 päivänä toukokuuta 2014 (EUVL L 189, 27.6.2014, s. 143).
               
               
                  
                     (3)
                  Unionin pelastuspalvelumekanismista 17 päivänä joulukuuta 2013 annetun Euroopan parlamentin ja neuvoston päätöksen N:o 1313/2013/EU 6 artikla (EUVL L 347, 20.12.2013, s. 924).
               
               
                  
                     (4)
                  EUVL L 347, 20.12.2013, s. 884.
               
               
                  
                     (5)
                  EUVL C 373, 20.12.2013, s. 1.
               
               
                  
                     (6)
                  Euroopan parlamentin ja neuvoston päätös (EU) 2017/741, annettu 5 päivänä huhtikuuta 2017, Euroopan unionin solidaarisuusrahaston varojen käyttöönotosta tuen antamiseksi Yhdistyneelle kuningaskunnalle, Kyprokselle ja Portugalille (EUVL L 111, 24.4.2017, s. 6) sekä siihen liittyvä lisätalousarvio nro 1/2017 (EUVL L 136, 24.5.2017, s. 1).
               
               
                  
                     (7)
                  EYVL L 311, 14.11.2002, s. 3.
               
               
                  
                     (8)
                  EUVL C 373, 20.12.2013, s. 1.
               
               
                  
                     (9)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).
               
               
                  
                     (10)
                   Parlamentti lisää päivämäärän ennen julkaisemista EUVL:ssä.